École internationale Differdange et Esch-sur-Alzette

D'International Schoul zu Déifferdeng an Esch-Uelzecht offiziell « École internationale Differdange et Esch-sur-Alzette »ursprénglech « École internationale à Differdange » (och nach ëffentlech Europaschoul genannt), gekierzt EIDE, ass eng ëffentlech Lëtzebuerger Ganzdagsschoul déi nom System vun den europäesche Schoule funktionéiert.

 Iwwersiicht 
D'Schoul ass am September 2016 opgaangen an ass provisoresch a verschiddene Gebaier zu Déifferdeng an zu Esch ënnerbruecht, bis en neit Gebai zu Déifferdeng gebaut ass.

D'Schoul bitt follgend Bildungsweeër absënns op der Grondlag vun de Léierpläng vun den europäesche Schoulen un:

 en Zyklus vun zwee Joer an der europäescher Fréierzéiung (early education);
 en Zyklus vu fënnef Joer an der europäescher Primärschoul;
 en Zyklus vu siwe Joer am europäesche Secondaire;
 Klassen am Régime préparatoire vum Enseignement général, Klasse vum Accueil a Klasse vun der Beruffsausbildung.

An der europäescher Ausbildung gëtt et zwou Sproochesektiounen (anglofon a frankofon) mat engem Choix vu véier Haaptsproochen: Däitsch, Englesch, Franséisch a Portugisesch.

 Historique 
Mam Gesetz vum 26. Februar 2016 gouf d'Schoul geschafLoi du 26 février 2016 portant création d'une école internationale publique à Differdange op legilux.lu, gekuckt de 26. November 2017. Duerch Gesetz vum 14. Dezember 2015 hat d'Regierung awer schonn d'Erlabnes kritt fir eng international Schoul zu Déifferdeng ze bauen; den zougestanene Budget louch bei 71,7 Milliounen EuroLoi du 14 décembre 2015 relative à la construction d'une école internationale à Differdange op legilux.lu, gekuckt de 26. November 2017.

De 24. November 2017 gouf de Grondstee geluechtGrondstee fir zukünftegt Lycée-Gebai geluecht op rtl.lu de 25. November 2017.

 Direkter 
 zanter 04.2016: Gérard Zens

 Kuckt och 
 Secondaireschoulen zu Lëtzebuerg

 Um Spaweck 
 Websäit vum Lycée um Portal vum Educatiounsministère

Kategorie:Schoulen zu Lëtzebuerg
Kategorie:Gemeng Déifferdeng